CELEX: 32021D0602
Language: lt
Date: 1617840000000
Title: Tarybos sprendimas (ES) 2021/602 2021 m. balandžio 8 d. dėl Europolo vykdomojo direktoriaus pavaduotojo skyrimo

2021 4 14   
               
               
                  LT
               
               
                  Europos Sąjungos oficialusis leidinys
               
               
                  L 127/42
               
            
         TARYBOS SPRENDIMAS (ES) 2021/602
         2021 m. balandžio 8 d.
         dėl Europolo vykdomojo direktoriaus pavaduotojo skyrimo
         EUROPOS SĄJUNGOS TARYBA,
         atsižvelgdama į 2016 m. gegužės 11 d. Europos Parlamento ir Tarybos reglamentą (ES) 2016/794 dėl Europos Sąjungos teisėsaugos bendradarbiavimo agentūros (Europolo), kuriuo pakeičiami ir panaikinami Tarybos sprendimai 2009/371/TVR, 2009/934/TVR, 2009/935/TVR, 2009/936/TVR ir 2009/968/TVR (1), ypač į jo 54 ir 55 straipsnius,
         veikdama kaip institucija, kuriai suteikti įgaliojimai skirti Europolo vykdomąjį direktorių ir vykdomojo direktoriaus pavaduotojus,
         kadangi:
         
                     (1)
                  
                  
                     vieno iš dabartinių Europolo vykdomojo direktoriaus pavaduotojų kadencija pasibaigė 2020 m. gruodžio 31 d. Todėl būtina paskirti naują Europolo vykdomojo direktoriaus pavaduotoją;
                  
               
                     (2)
                  
                  
                     2017 m. gegužės 1 d. Europolo valdybos sprendimu nustatytos Europolo vykdomojo direktoriaus ir vykdomojo direktoriaus pavaduotojų atrankos, kadencijos pratęsimo ir atleidimo iš pareigų taisyklės;
                  
               
                     (3)
                  
                  
                     pagal 2017 m. gegužės 1 d. Europolo valdybos sprendimo 3 straipsnio 1 dalies b punktą laikoma, kad viena Europolo vykdomojo direktoriaus pavaduotojų darbo vieta yra laisva nuo 2020 m. liepos 3 d.; 2020 m. rugsėjo 4 d.Europos Sąjungos Oficialiajame leidinyje buvo paskelbtas pranešimas apie laisvą Europolo vykdomojo direktoriaus pavaduotojo darbo vietą (2);
                  
               
                     (4)
                  
                  
                     pagal Reglamento (ES) 2016/794 54 straipsnio 2 dalį galutinį kandidatų sąrašą sudarė valdybos įsteigtas atrankos komitetas (toliau – atrankos komitetas). Atrankos komitetas parengė tinkamai pagrįstą ataskaitą ir 2020 m. lapkričio 25 d. pateikė ją valdybai;
                  
               
                     (5)
                  
                  
                     remdamasi atrankos komiteto ataskaita ir laikydamasi Reglamento (ES) 2016/794 ir 2017 m. gegužės 1 d. valdybos sprendimo, 2020 m. gruodžio 10 d. valdyba pateikė pagrįstą nuomonę dėl Europolo vykdomojo direktoriaus pavaduotojo skyrimo, kurioje Tarybai pasiūlytas galutinis tinkamų kandidatų eiti šias pareigas sąrašas, į kurį įtraukti trys kandidatai;
                  
               
                     (6)
                  
                  
                     2021 m. sausio 25 d. nauju Europolo vykdomojo direktoriaus pavaduotoju Taryba atrinko Jean-Philippe LECOUFFE ir apie tai, kad jis atrinktas, pranešė Europos Parlamento piliečių laisvių, teisingumo ir vidaus reikalų komitetui (toliau – LIBE komitetas), kuris yra kompetentingas komitetas Reglamento (ES) 2016/794 54 straipsnio 2 dalies ketvirtos pastraipos tikslais;
                  
               
                     (7)
                  
                  
                     2021 m. vasario 24 d. Jean-Philippe LECOUFFE dalyvavo LIBE komiteto posėdyje; 2021 m. kovo 23 d. LIBE komitetas pateikė nuomonę pagal Reglamento (ES) 2016/794 54 straipsnio 2 dalies ketvirtą pastraipą,
                  
               PRIĖMĖ ŠĮ SPRENDIMĄ:
         
            1 straipsnis
            Europolo vykdomojo direktoriaus pavaduotoju laikotarpiui nuo 2021 m. gegužės 1 d. iki 2025 m. balandžio 30 d., suteikiant AD 14 lygį, skiriamas Jean-Philippe LECOUFFE.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. balandžio 8 d.
            
               
                  Tarybos vardu
               
               
                  Pirmininkė
               
               A. P. ZACARIAS
            
         
         
            (1)  OL L 135, 2016 5 24, p. 53.
         
            (2)  OL C 293 A, 2020 9 4, p. 1.